מלאניה טראמפ

מלאניה טראמפ (באנגלית: Melania Trump; נולדה ב-26 באפריל 1970) היא רעייתו של נשיא ארצות הברית ה-47 דונלד טראמפ והגברת הראשונה של ארצות הברית, תפקיד בו נשאה גם בשנים 2017–2021. מלאניה, ילידת סלובניה שהיגרה לארצות הברית בבגרותה, הייתה בעבר דוגמנית ומעצבת שעונים ותכשיטים.

ביוגרפיה
250px|ממוזער|מלאניה טראמפ נפגשת עם הנשיא ביל קלינטון, ספטמבר 2000
230px|ממוזער|מלאניה נושאת נאום בקמפיין לנשיאות ארצות הברית של דונלד טראמפ, 2015
180px|ממוזער|בטקס ההשבעה הראשון של בעלה, 20 בינואר 2017
250px|ממוזער|מלאניה טראמפ עם נחמה ריבלין, רעיית נשיא מדינת ישראל, 22 במאי 2017
נולדה בשם מלאניה קנאוּס (בסלובנית: Melanija Knavs) בנובו מסטו שבסלובניה (אז חלק מיוגוסלביה). לאב סוכן מכירות רכב, ואם מעצבת אופנה. היא החלה בקריירת דוגמנות בגיל 16, ושנתיים לאחר מכן חתמה על חוזה עם סוכנות דוגמנות במילאנו שבאיטליה. היא דוברת אנגלית, צרפתית, גרמנית, סרבית וסלובנית.

למדה עיצוב וחקלאות באוניברסיטת ליובליאנה שבסלובניה, אך לא סיימה את התואר. לאחר מכן עבדה עבור חברות דוגמנות במילאנו ובפריז, עד שעברה לניו יורק ב-1996. בעת עבודתה בסלובניה זכתה ב-1992 במקום השני בתחרות יופי ארצית.

 מערכת היחסים עם דונלד טראמפ 
בחודש ספטמבר 1998 פגשה את איל הנדל"ן דונלד טראמפ במסיבה והזוג החל לצאת בזמן שטראמפ היה בתהליך גירושין מאשתו השנייה, מרלה מייפלס. במהלך אותה תקופה המשיכה בקריירת הדוגמנות ואף הועסקה בסוכנות הדוגמנות של טראמפ, טראמפ מודל.

היא הופיעה עם טראמפ בזמן קמפיין המועמדות לנשיאות מפלגת הרפורמה בשנת 2000. כשנשאלה על ידי הניו יורק טיימס מה יהיה תפקידה אם דונלד טראמפ יהפוך לנשיא ענתה: "אהיה מסורתית מאוד, כמו בטי פורד או ג'קי קנדי."

 נישואין 
הזוג טראמפ התארסו ב-2004. עלותה של טבעת האירוסין נאמדה בכ-11 מיליון שקלים. החתונה נערכה ב-22 בינואר 2005 בכנסייה האפיסקופלית בפאלם ביץ' פלורידה. אלו הם הנישואין הראשונים שלה והשלישיים שלו. שמלת הכלה שלה עוצבה על ידי ג'ון ג'וליאנו לבית כריסטיאן דיור ועלתה כ-200,000 דולרים. בחתונה נכחו מנהיגים וידוענים רבים ביניהם נשיא ארצות הברית לשעבר ביל קלינטון ואשתו הסנאטורית הילרי קלינטון, רודי ג'וליאני ראש עיריית ניו-יורק לשעבר, פאף דדי, ברברה וולטרס, שאקיל אוניל, קונרד בלאק וסיימון קאוול.

ב-20 במרץ 2006 נולד בנם המשותף בארון ויליאם טראמפ.

 רעיית נשיא ארצות-הברית 
בתחילת המירוץ לנשיאות 2016 הודיעה טראמפ כי אינה מתכננת להיות מעורבת תדיר בקמפיין, וכי תתרכז בגידול בנם שהיה אז בן עשר. ב-18 ביולי 2016 נאמה ביום הראשון של הכנס הרפובליקני הלאומי. לאחר מכן נתגלה כי בנאום הועתקה פסקה אחת כמעט בשלמותה מנאומה של מישל אובמה בכנס הדמוקרטי הלאומי ב-2008. יומיים לאחר מכן הודתה כותבת הנאומים של משפחת טראמפ באחריותה למקרה. לאחר מקרה זה מיעטה עוד יותר להופיע בעצרות בחירות ורק לקראת סיומו הופיעה בעצרת בחירות בפנסילבניה. היא אמרה שתייחד את תפקידה כגברת הראשונה של ארצות הברית, למאבק בבריונות נגד ילדים וחסרי ישע ובעיקר בבריונות רשת. לאחר השבעתו של בעלה הוסיפה טראמפ להתגורר במגדל טראמפ שבניו יורק עד לסיום שנת הלימודים של בנה בארון בקיץ 2017. ב-11 ביוני 2017 עברה טראמפ יחד עם בנה להתגורר בבית הלבן.

היא הגברת הראשונה של ארצות הברית השנייה בהיסטוריה שלא נולדה בארצות הברית והראשונה שלא נולדה כאזרחית ארצות הברית והתאזרחה. כמו כן, היא הראשונה ששפת האם שלה אינה אנגלית. בנוסף, היא הגברת הראשונה של ארצות הברית השנייה במספר שהיא קתולית (אחרי ג'קלין קנדי-אונאסיס).

ב-2018 התגלה באחת מכליותיה גידול שפיר, ובמאי 2018 נותחה ואושפזה.

מלאניה הפכה לאייקון אופנה מיד לאחר השבעתו של בעלה והעניין הרב שיצרה התלבושת שבחרה לאירוע. מאז, בחירותיה האופנתיות ייצרו עניין רב ברחבי העולם, ועיתונאים אף ייחסו לבחירותיה משמעויות פוליטיות. לדוגמה, כשלבשה מעיל של דולצ'ה וגבאנה לאחר שהממשלה הסינית יצאה בחרם על החברה, או במקרה אחר בו לבשה מעיל שעליו נכתב "לי לא ממש אכפת ולכם?" בעת ביקור ילדי מהגרים במרכז כליאה. ביוני 2020 לבשה מלניה שמלה שחורה בזמן מחאות ג'ורג' פלויד שהתרחשו בעקבות רצח ג'ורג' פלויד במיניאפוליס ועוררה גל של תאוריות לגבי המסר אותו ניסתה להעביר.

 סרטים אודותיה 
בינואר 2026 יצא לאקרנים סרט תיעודי בשם "מלאניה" העוקב אחר מלאניה בעשרים הימים שלפני השבעת הנשיא טראמפ בשנת 2025.

הסרט מתאר את יחסיה עם משפחתה והופק על ידי חברת אמזון.

 משפחה 

קישורים חיצוניים


 מלאניה טראמפ באתר הבית הלבן 






הערות שוליים

{{#חשב תנאי: >= 1484931600 |}}

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הגברות הראשונות של ארצות הברית
קטגוריה:דוגמניות אמריקאיות
קטגוריה:דוגמנים אמריקאים
מלאניה
קטגוריה:דוגמניות סלובניות
קטגוריה:מהגרות לארצות הברית
קטגוריה:מהגרים מיוגוסלביה לארצות הברית
קטגוריה:אמריקאים ממוצא סלובני
קטגוריה:משתתפות בתחרות מראה השנה של עלית 1992
קטגוריה:אמריקאיות שנולדו ב-1970
קטגוריה:אמריקאים שנולדו ב-1970